Manchester United F.C.
Kilabu kilianzishwa kikijulikana kama Newton Heath L & YR F.C. mwaka wa 1878 kama timu ya kazi ya bohari la Reli la Lancashire na Yorkshire huko Newton Heath. Mashati ya kilabu hiyo yalikuwa ya kijani na nusu dhahabu. Walicheza kwenye uwanja mdogo, uliochakaa huko North Road kwa miaka kumi na mitano, kabla ya kuhamia Bank Street katika mji wa karibu wa Clayton mwaka wa 1893. Kilabu kilikuwa kimeingia ligi ya kandanda ya Football Leagu mwaka uliotangulia na kuanza kukatiza uhusiano wake na bohari la reli, na ikawa kampuni ya kujitegemea, ikimteua katibu wa kilabu na kudondoasha herufi “L&YR” kutoka jina lao na kujiita Newton Heath F.C. Muda mrefu haukupita, mwaka 1902, kilabu kilikaribia kufilisika, kikawa na madeni ya zaidi ya £2,500. Wakati mmoja, uwanja wao wa Bank Street ulifungwa na wadai wao.
Nani
Nani alifunga katika mechi yake ya kwanza katika mechi ya kirafiki ya kabla ya msimu dhidi ya Shenzhen Shangqingyin, mechi ambayo United ilishinda kwa mabao 6 bila jibu. Pia alifunga katika mechi iliyofuata dhidi ya Guangzhou Pharmaceutical kwa kuinua mpira upande wa kulia wa lango kutoka upande wa kushoto wa eneo la penalti. Nani aliamua kuweka rekodi sawa baada ya ripoti zilipendekeza kuwa alikuwa amepigwa marufuku na Alex Ferguson kupiga "Somersault" yake ya kawaida akisherehekea mabao yake kwani ilihofiwa atajijeruhi. "Hiyo siyo kweli", alisema. "Ferguson hajawahi kusema nami kuhusu suala hili na mimi nitaendelea kusherehekea mabao kwa njia hii. Mazungumzo yake na nami ni mazungumzo ya kawaida, kama mazungumzo ambayo anayo na wachezaji wote ".
Nani alicheza mechi yake ya kwanza ya ushindani ya Manchester United tarehe 5 Agosti 2007, akija kama mbadala katika Community Shield dhidi ya Chelsea. United ilipewa nyara baada ya kushinda mechi hii kupitia mikwaju ya penalti 3-0, kufuatia sare ya 1-1 katika muda wa kawaida. Hii ilifuatiwa na bao la tatu la Nani kwa klabu siku tatu baadaye, wakati yeye alifunga dhidi ya Glentoran.